b"\n_START_ARTICLE_\nThe Fifth Race (Zvezdna vrata SG-1)\n_START_PARAGRAPH_\nThe Fifth Race je naslov epizode znanstveno-fantasti\xc4\x8dne serije Zvezdna vrata, v kateri Daniel z ekipo SG-1 odpotuje v starodavno sobo, v kateri so zapisi nezemeljskih bitij, v upanju, da bi tako lahko razvozlali neznane jezike. Ko O'Neill pogleda v neznano napravo, ga naprava zgrabi in O'Neill pade v nezavest. Kmalu po vrnitvi v bazo v njegovem govoru za\xc4\x8dne pojavljati latin\xc5\xa1\xc4\x8dini podoben jezik, ki ne razume nobeden od \xc4\x8dlanov ekipe._NEWLINE_Poleg tega jezika za\xc4\x8dnejo O'Neillovi mo\xc5\xbegani delati z 90% zmogljivostjo in za\xc4\x8dne risati in sestavljati stvari, ki so za ekipo SG-1 popolna neznanka. Poleg tega v nadzorni ra\xc4\x8dunalnik vnese \xc5\xa1iroko omre\xc5\xbeje zvezdnih vrat, za katere do takrat ekipa sploh ni vedela. Ustvari tudi vir energije, ki nima ni\xc4\x8d skupnega z zemeljsko tehnologijo. Ravno tako pridobi podrobno znanje o zvezdnih vratih in s tem re\xc5\xa1i preostanek ekipe, ki je na drugem planetu za\xc5\xa1la v te\xc5\xbeave z delovanjem zvezdnih vrat._NEWLINE_Seveda pa O'Neillu pove\xc4\x8dana mo\xc5\xbeganska aktivnost grozi, da bo znorel, vendar mu nih\xc4\x8de ne zna pomagati. Zato se s pomo\xc4\x8djo generatorja, ki ga je sestavil, \xc5\xbeeli odpraviti na nek drug planet, da bi sam poiskal pomo\xc4\x8d. Pri vnosu naslova v nadzorni ra\xc4\x8dunalnik uporabi kar 8 simbolov namesto obi\xc4\x8dajnih 7, kar Samantha Carter smatra kot sredstvo za dosego lokacije v drugi galaksiji. O'Neill se znajde v galaksiji Ida, kjer mu Asgardci pomagajo z odstranitvijo znanja iz glave, kar ga re\xc5\xa1i. Tako izve tudi, da v vesolju obstajajo \xc5\xa1tiri velike rase - Asgardci, Noxi, Furlingi in Starodavni, ki so tudi zgradili zvezdna vrata. Dobi tudi informacijo, da Zemljane \xc4\x8daka \xc5\xa1e veliko dela, vendar so na dobri poti, da postanejo peta velika rasa."